open-index/open-wikipedia-markdown huggingface dataset:
Metonimia

[parapamje|[Pentagoni është ndërtesa e selisë së Departamentit të Mbrojtjes të Shteteve të Bashkuara dhe është një metonim i zakonshëm për ushtrinë amerikane dhe udhëheqësinë e saj.]]
**Metonimia** është një figurë letrare në të cilën një koncept përmendet me emrin e diçkaje që lidhet me atë gjë ose koncept. Për shembull, fjala "kostum" mund t'i referohet një personi nga grupe që zakonisht veshin veshje pune, siç janë drejtuesit e biznesit, bankierët ose avokatët.

Metonimitë janë të zakonshme në të folurin e përditshëm dhe përfshijnë një sërë idesh të tjera, të tilla si sinekdoka dhe metalepsis. Metonimitë janë të ngjashme me metaforat, por aty ku metaforat mbështeten në karakteristika analoge për të formuar një krahasim, një metonimi shkaktohet nga shoqërimi i përgjithshëm i dy objekteve të krahasimit.

## Etimologjia 
Fjalët metonimi dhe metonim vijnë nga greqishtja e lashtë μετωνυμία (metōnumía) 'një ndryshim emri'; nga μετά (metá) 'pas, pas, përtej' dhe -ωνυμία (-ōnumía), një prapashtesë që emërton figurat e të folurit, nga ὄνυμα (ónuma) ose ὄνομα (ónoma) 'emër'.

## Sfondi 
Metonimia dhe figurat e lidhura me të janë të zakonshme në të folurin dhe shkrimin e përditshëm. Sinekdoka dhe metalepsis konsiderohen lloje specifike të metonimisë. Polisemia, aftësia që një fjalë ose frazë të ketë kuptime të shumëfishta, ndonjëherë rezulton nga marrëdhëniet e metonimisë. Si metonimia ashtu edhe metafora përfshijnë zëvendësimin e një termi me një tjetër. Në metaforë, ky zëvendësim bazohet në një analogji specifike midis dy gjërave, ndërsa në metonimi zëvendësimi bazohet në një shoqatë ose vazhdimësi të kuptuar.

Teoricieni letrar amerikan Kenneth Burke e konsideron metoniminë si një nga katër "tropet kryesore": metafora, metonimia, sinekdoka dhe ironia. Ai i diskuton ato në mënyra të veçanta në librin e tij A Grammar of Motives. Ndërsa Roman Jakobson argumentoi se dikotomia themelore në tropë ishte midis metaforës dhe metonimisë, Burke argumenton se dikotomia themelore është midis ironisë dhe sinekdokës, të cilën ai e përshkruan edhe si dikotomi midis dialektikës dhe përfaqësimit, ose përsëri midis reduktimit dhe perspektivës.

Përveç përdorimit të saj në të folurin e përditshëm, metonimia është një figurë e të folurit në disa poezi dhe në shumë retorikë. Studiuesit grekë dhe latinë të retorikës dhanë kontribute të rëndësishme në studimin e metonimisë.

## Shiko edhe 
*Koncepti

## Referime
Perifraza

**Perifraza** vjen nga greqishtja periphrasis - te folur tërthorazi (peri - tërthorazi, rreth Frasis - mënyre te foluri).  

Grup fjalësh ose fjali qe shpreh diçka, e cila mund te jepej me shkurt ose me një fjali.  Përdoret për ta thëne diçka me te kuptueshme, për t'i rritur shprehësinë duke vendosur lidhje te tjera, por edhe si eufemizëm e bishtnim.  

Shembull : 
* ne vend te themi deveja - themi anija e shkretëtirës duke përdorur perifrazës. 

Perifraza është një lloj metonimie, sepse emërton një send a frymor me një tjetër, por ndërsa te metonimia ose sinekdoka një send, frymor a dukuri emërtohet shkurt ose me një fjali, tek perifraza ky emërtim behet me dy ose me shume fjale.
Alegoria

**Alegoria** është një metaforë në të cilën karakteri, vendi ose ngjarja përdoren për të dhënë një kuptim më të gjerë për çështjet dhe ngjarjet e jetës reale. Alegoria është ushtruar si mjet shprehës gjerësisht në shtjellat e historisë në të gjitha format e arteve kryesisht, sepse mund të ilustrojë lehtësisht apo të përcjellë ide e koncepte të ndërlikuara në mënyra që mund të jenë të kuptueshme ose goditëse për shikuesit, lexuesit ose dëgjuesit.

Shkrimtarët ose folësit e përdorin rëndomë si figurë letrare ose retorike për të përcjelle mesazhe të (gjysmë-)fshehura ose të ndërlikuara përmes figurave simbolike, veprimeve, imazheve ose ndodhive që së bashku thurin kuptimësinë shpirtërore, morale apo politike që autori ka dashur të përçojë.

## Etimologjia 
Fjala e ka prejardhjen nga greqishtja e lashtë αλληγορία, (*allegoréo*) e përbërë nga ἀλλή + ἀγορεύω; ku ἀλλή vjen nga ἄλλος (*allos*), "tjetër, ndryshe" dhe ἀγορεύω (*agoreuo*) "kuvendoj" që vjen nga ἀγορά (*agora*) "kuvend". Pra, "them diçka që duhet kuptuar ndryshe".

## Llojet 
Koncepte abstrakte ose fenomene të ndryshme pasqyrohen me ndihmën e një figure të gjallë e konkrete. Kështu p.sh. Drejtësia paraqitet në mënyrë alegorike me figurën e një gruaje sylidhur e me një peshore në duar, *Shpresa* pasqyrohet nga një spirancë. Sytë e mbyllur, peshorja dhe spiranca janë simbole.

Alegoria mund të kufizohet në një figurë të vetme ose mund të shtrihet në një poezi, poemë apo roman të tërë. *Komedia Hyjnore* është një poemë alegorike. Zhanre të tjera letrare që janë tipike alegorike janë *fabulat* dhe *parabolat*, ku dinakëria përfaqësohet nga dhelpra, lakmia nga ujku, pabesia nga gjarpëri, etj.

## Referime
Eufemizmi

**Eufemizem** vjen nga greqishtja euphemismos - fjale ogurmire.

Eufemizma quhen zakonisht gjithë ato fjale e shprehje, qe zëvendësojnë fjale te vrazhda e te pahijshme me fjale e shprehje me te lehta e me te buta.
* Tek eufemizmi ndryshohet forma e shprehjes pa u ndryshuar asgjë nga përmbajtja e saj. Praktikimi i shprehjeve te lehta për dukuri te renda e te egra ka qene rrjedhoje e pafuqisë se njeriut ndaj forcave shkatërruese te natyrës, kur natyra sundonte pothuajse për çdo gjë mbi njeriun. Njeriu me fjale i merrte me te mire fuqitë e fshehta e te egra te natyrës.

Shembull :

Eufemizmi është edhe emërtimi i kepit qe ndodhet ne jug te Afrikës si *Kepi i Shpresës se mire*.
Nje shembull tjeter mund te jete gojelidhuri per ujkun, nuk thote te verterten kur genjen etj.
Antonomazia

Në retorikë, **antonomazia** (gr. ἀντονομασία nga folja ἀντονομάζειν, *antonomazein* "të emërtosh ndryshe") është një lloj metonimie në të cilën një epitet apo një shprehi zë vendin e emrit të përveçëm si p.sh. "Asllani i Janinës" për Ali pashë Tepelenën apo "Plaku i Vlorës" për Ismail Qemalin. Në rendin bisedor, antonomazi është edhe përdorimi i një emri të përveçëm si *emër arketipor*, për të shprehur një ide të përgjithshme. 

## Referime
Inversioni

**Inversioni** në gjeografi është lëvizja e ajrit të ngroftë në të cilen mbron ajrin e ftohtë ndër të
Konversioni

***Konversioni*** (kthesa)

Konversion vjen nga latinishtja conversio - ndërrim, kthese.  Quhet edhe refren (që vjen nga frëngjishtja refrain - përsëritje).

Është përsëritje e një ose disa vargjeve, kur pas disa fjalëve, zakonisht pyetëse, jepet e njëjta përgjigje e shkurtër.

Shembull : 
:- O moj Shqipëriz' e dashur,
:- memedhe
:- Te shoh me buze te plasur,
:- si me sheh.
:(Andon Zako Cajupi - Shqiptar)

Fjalet "memedhe" dhe "si me sheh" përbejnë konversionin, sepse pas një vargu pak a shume te gjate jepet një përgjigje e shkurtër qe shërben si kthese, duke bere qe te marrim edhe fryme gjate leximit.
Enumeracioni

***Enumeracioni*** (numërimi artistik)

Enumeracioni vjen nga latinishtja enumeratio - numerim.

Është renditja njëra pas tjetrës e fjalëve, që kanë lidhje nga kuptimi. Kur Naim Frasheri te poema "Bagëti e Bujqësi" shkruan :

"Kini shembinj, gerxhe, lisa, lumenj dhe debore ne gji, persiper lulez e gjethe dhe brenda argjend e flori" ai perdor enumeracionin sepse permend (numeron) dhe rendit njera pas tjetres fjalet shkembinj, gerxhe, lisa, lumenj, debore, lulez, gjethe, argjend e flori.

Enumeracioni si figurë shërben për të bërë përshkrime sa më të gjalla e konkrete,plot fakte e hollësi që numërohen njëra pas tjetrës.
Gradacioni

***Gradacioni*** (shkallëzimi) - Gradacion vjen nga gjuha latine gradatio - shkallëzim.

Është renditja e fjalëve a sinonimesh (se paku tri), që e japin një mendim,veprim ose një peizazh, duke e ngadalësuar ose duke e forcuar, në zbritje apo në ngjitje. 

Shembull gradacioni zbritës : 
: Valimi i anijes së lehte 
: Qetohet, ndalohet, mbaron... 
: (Lasgush Poradeci - Gjeniu i anijes) 

Në këtë shembull gradacioni (shkallëzimi) jepet me ane të foljeve qetohet, ndalohet, mbaron duke filluar nga fjala me e forte drejt se butes.
Elipsa

**Elipsa** është figura stilistike qe krijohet, kur heqim nga tërësia e tekstit ndonjë fjalë a pjesë, e cila nënkuptohet, pa prishur kuptimin, me qellim qe t'i japim shprehjes me shume gjallëri, hijeshi a shpejtësi. Fjala elipsë vjen nga greqishtja e vjeter "elleipsis" që do të thote mungesë.
Kjo figure përdoret me tepër ne poezi dhe në dramaturgji. 
Shembull nga letërsia artistike: 

:- Labëria 
:- hakërrim e rreptë e maleve përqark, 
:- Shkëmbinj shumë, shumë 
:- Tokë, fare pak. 
    
- (Fatos Arapi - Balade per Muço Matohitin) 
    
Ne ketë rast kemi përdorim te elipsës, sepse janë hequr foljet, te cilat nënkuptohen nga konteksti.

Elipsa eshte nje ndertim sintaksor shprehes qe shfrytezohet me shume dobi nga krijuesit,ne poezi e ne proze.Ajo e jep mendimin me te ngjeshur,me ritem me te shpejte,ne perputhje me ritmin e ngjarjes a te ndjenjes.
P.sh:ne vargjet Kafaz ka qiellin,/epshin pendim Ndre Mjedja,foljen e ka lene jashte vargut te dyte,per nevoja te mases e te ritmit te vargjeve.
Pleonazmi

**Pleonazmi** - Pleonazëm vjen nga greqishtja pleonasmos - teprim.

Është figura stilistikë që përftohet nga përdorimi i fjalëve të tepërta, më kuptim të njëjtë ose shumë të afërt, dukë e forcuar mendimin ose dukë e bërë m bindës. Kur kemi "lëvizi qerpikët e syve" është pleonazëm, sepse mjafton të thuash "lëvizi qerpikët" për të kuptuar që ai "lëvizi qerpikët", sepse vetëm sytë kanë qerpikë.

Gjithashtu kur themi "e prisha fare" dhe "fiks fare", fjala "fare" është pleonazëm, mbasi është e tepërt.

Kur themi "e prisha" dhe "fiks" s'ka nevojë të përdorët fjala "fare", megjithëse shërben për përforcimin e mendimit.
Asidenti

**Asidenti** është një term që rrjedh nga greqishtja:  ἀσύνδετον - i palidhur, dhe është një element letrar, ku me qëllim nuk përdoren lidhëza dhe zëvendësohen me presje në fjali për t'i dhënë gjallëri e intonacion të shpejtë. Asidenti është e kundërta e polisidentit, ku përdoren të gjitha lidhëzat për të lidhur gjymtyrët, që renditen njëra pas tjetrës në fjali. Në aspektin gramatikor, asidenti është dukuri e renditjes dhe vargëzimeve, pra listave të gjymtyrëve të cilat ndahen me presje dhe pa lidhëza.

*Nëna, motra, nusja dalin.* *Ngrehin krahët që ta ndalin...* (Fan Noli, Rend or Maratonomak)

Në këto vargje nuk janë përdorur lidhëzat, por janë përdorur presjet që shpreshin asidentin. Ashtu si Maratonomaku që vrapon për të shpurë sa më shpejt lajmin e gëzuar të fitores, ashtu siç dalin me shpejtësi dhe nga njëra pas tjetrës nëna, motra dhe nusja, po ashtu edhe vargu pa lidhëza ecën me ritëm të shpejtë.      

Pra, në këtë renditje pa lidhëza nuk theksohet asnjëra prej gjymtyrave, edhe pse fjalia e fundit ka më shumë peshë. E njëjta gjë ndodh edhe në shembullin e mëposhtëm, ka ritëm dhe intonacioni është gjithmonë në rritje.    

*Do të vjetroheshin papiruset dhe gjërat e përditshme, do të harroheshin luftërat, uria, epidemitë, vonesa e Nilit, aleancat, dekretet, skandalet e pallatit.* (Ismail Kadare, Piramida)
## Periudha asidentike 
Ajo karakterizohet nga mungesa e lidhëzave dhe fjalëve lidhëse midis fjalive përbërëse, nga rëndësia e lidhjes kuptimore midis fjalive dhe llojeve të intonacionit të shqiptimit. Asidentikisht mund të bashkohen fjali të pavarura, fjali të kryesore ose të varura. 

* *E bën bujku arën, s’e bën ara bujkun.*
* *Uji fle, armiku s’fle.*
* *Ikën macja, lozin minjtë.*
* *Nuk eci dot, m’u zu fryma.*

Në ligjërimin e folur periudha asidentike karakterizohet nga intonacioni i veçantë që shërben si mjet për dallimin e marrëdhënieve që vendosen midis fjalive përbërëse. 

Sipas marrëdhënieve dallohen këta lloje periudhash: 

# periudha asidentike me marrëdhënie numërimi a këpujore: Plakut iu kujtuan luftërat dhe shokët që kishin rënë në beteja. *Sytë iu dogjën, zemra iu përvëlua, buzët iu drodhën**;***
# periudha asidentike me marrëdhënie shtesore: *Hodhi një vështrim: përpara shtrihej rreshi i gjatë i nxënësve;* 

# periudha asidentike me marrëdhënie sqaruese;
# periudha asidentike me marrëdhënie përqasore:
# periudha asidentike me marrëdhënie përcaktore; 
# periudha asidentike me marrëdhënie kryefjalore;
# periudha asidentike me marrëdhënie kundrinore;
# periudha asidentike me marrëdhënie shkakore; 
# periudha asidentike me marrëdhënie rrjedhimore;
# periudha asidentike me marrëdhënie kohore; 
# periudha asidentike me marrëdhënie kushtore;
# periudha asidentike me marrëdhënie lejore;

## Lexime të mëtejshme 
* Forsyth, Mark. 2014. *The Elements of Eloquence*. Berkley Publishing Group/Penguin Publishing. New York. 

## Referime
Polisidenti

Polisident vjen nga greqishtja polisyndeton - shume lidhëza.

Është figura stilistike që përfitohet nga përdorimi i shume lidhëzave, duke e ngatërruar ecjen e frazas për theksim.

Shembull :

:Një foshnje ndanë rrugës rrinte... 
:E njerëzit shkonin mizëri... 
:E foshnja qante, ulërinte 
:E s'i afrohej asnjeri... 

:E kish uri e kish ftohte 
:E, ku ta dish se çfarë kërkonte 
:S'dilte askush ta mbante ngrohte, 
:Nga thonjte e vdekjes ta shpëtonte. 

:Papritur turmës mespermes 
:Dikush i ra e pranë iu qas 
:E mori foshnjën me kujdes 
:E i këndoi ne vesh me gaz. 

:(Musa Vyshka - Dje)

Përdorimi i vazhdueshëm i lidhëzave që janë nënvizuar përbejnë figure stilistike te polisidentit, sepse përsëritja e lidhëzave bën q fjalitë te marrin një ecje me te ngadalte. Nëpërmjet ngadalësimit te ritmit qëndrohet për një kohe me te gjate mbi fjalët, nënvizohen e theksohen me me shume force ato.
Kiazma

***Kiazma*** - Kiazme vjen nga greqishtja hiazmos - kryqezim.
Është figure stilistike që krijohet nga përmbysja e gjymtyrëve, nga vendosja e tyre në forme të anasjelltë, por duke ruajtur rendin sintaksor. Kjo figure është një përftese me shumë efekt si loje gjuhësore.
Shembull:
:Lufta për burrat është e burrat për luftë janë.
:(Bilal Xhaferri - Krastakraus)
Golden Gate Bridge

thumb|right|300px|Pamje e urës Golden Gejt
**Golden Gejt** (angl. Golden gate, shq. "Dera e artë") është urë, e gjatë 2.737 metra, e cila lidhë San Franciskon me bregun Marin. Ura është hapur më 27 maj 1937. Kur është ndërtuar ka qenë ura më e madhe në botë. Është e lartë 227 m, dhe e gjerë 27 m.

Kjo urë ka rëndësi të madhe për komunikacion dhe është pjesë e autostradës 101 (engl. *US Highëay 101*). Gjithashtu është e njohur si objekt turistik. Në muaj mesatarisht nëpër këtë urë kalojnë 3,4 milion automobila. Konsiderohet se nga hapja e kësaj ure deri tash kanë kaluar rreth 1,6 miliard automjete.

## Lidhje të jashtme 
* Golden Gate Bridge faqe oficiele
Moesia

thumb|250px
**Moesia** ose **Moisia** (Moesia në latinisht ; greqishte antike : Μοισία, Moisia ; bullgarisht : Мизия, Mizija ; rumanisht : Moesia ; maqedonisht, serbisht : Мезија, Mezija)

Moesia ka qenë një rajon i banuar ndofta nga thrakët (por ka raste kur flitet edhe për ngulime ilire) në jug të Danubit. Në vitin 29 para Krishtit u pushtua nga Licinius Crassus dhe u transformua në një provincë romake. Sot mendohet të jetë shtrirë në zonat ku sot ekzistojnë shtete si Serbi, Bullgari dhe Rumani.

## Shih edhe 
* Iliriku
* Demastioni

## Literatura 
* András Mócsy, *Pannonia and Upper Moesia: A History of the Middle Danube Provinces of the Roman Empire, Routledge Revivals Series*, 2014. 
* Conor Whately, *Exercitus Moesiae: The Roman Army in Moesia from Augustus to Severus Alexander. BAR international series, S2825*. Oxford: 2016.
Helmeta e tipit ilir

(shek 6-5  p.e.s).]]

**Helmeta e tipit ilir** nuk duhet menduar si një lloj helmete që është shpikur e mbajtur vetëm nga një popull, por që mund të jetë mbajtur kryesisht nga një kulturë dhe një popull.

Kjo helmetë bronzi e cila në stilimet e saj te mëvonshme mbuloi te tere kokën dhe zverkun dhe ishte e hapur nga pjesa e fytyrës në të gjithë variantet e saj.  Helmeta është quajtur e tipit ilir në bazë të një numri të madh, të ardhura nga Iliria.

## Pamja trupore 
Nga pamja tue gjykuar nga dukja arkeologjike helmeta është një zhvillimi i Helmeta me majucë ose tipi Kegel e periudhës arkaike gjetur në Argos.

Tipi "ilir" i helmetës nuk pengon shqisat kritike te mbajtësit, ato te vështrimit megjithatë ajo pengon shqisat e te ndigjuarit (ndjeshmëria e të ndigjuarit).

## Përshkrimi 
Helmeta ilire është e përbërë zakonisht nga bronzi. Këmbana e përkrenares është gjysëmsferike, nga e majta dhe e djathta vazhdohet me dy zbritje deri tek vija e ndarjes e qe shërbenin për fiksim te përkrenares. Në llapat anesore shpesh hasen tre linja paralele dekorative. Pjesët e llapave anesore shtrihen nën mjekër. Pas llapave anesore disa janë të thelluara dhe valëzuese në formë të ziles. Në vrima të faqeve janë në dispozicion *chisantrape* për fiksim. Në përkrenare mbrapa ekziston një roje e ngushtë horizontale e punuar rreth. Mbi ballë shpesh gjenden edhe vrima për fiksim të stolive të përkrenares (Zimier) të cilat janë përdorur asokohe. Në mënyrë që të shtrihet edhe në buzët e jashtme të përkrenares shpesh janë punuar imët ose Zierborte, e cila është e zbukuruar me modele të ndryshme.

## Galeri

| Helmetë gjetur në Selanik.
File:Illyrian-Greek helmet from Montenegro - Budva -4th cBC.png| Helmetë gjetur në Budua, Mali i Zi.
File:Coif greco iliric 27790 IMG 1574.JPG| Helmetë gjetur në Timis, Rumania.
| Helmetë gjetur në Pejë.

## Shih edhe 
* Iliria
* Ushtria ilire

## Literatura 
* http://wwwg.uni-klu.ac.at/kultdoku/kataloge/06/html/603.htm 
* https://web.archive.org/web/20070115022145/http://science.orf.at/science/urban/110917
* http://books.google.de/books?id=XQosVMdIaWIC&pg=PA21&lpg=PA21&dq=illyrische+helm&source=web&ots=r5z_hBGL3V&sig=Ff8Le3Ubtd2T1Qe2cVUDAnq9MmU&hl=sq&sa=X&oi=book_result&resnum=5&ct=result
* Sekunda, Nick. *The Spartan Army*. Osprey Publishing, 1998. ISBN 1-85532-659-0.
* Snodgrass, Anthony M. *Arms and Armor of the Greeks*. Johns Hopkins University Press, 1998. ISBN 0-8018-6073-3
* Connolly, Peter. *Greece & Rome at War*. Greenhill, 1998. ISBN 1-85367-303-X
* Cernenko, E. V. *Scythians 700-300 B.C.* Osprey Publishing, 1983. ISBN 0-85045-478-6

## Referimet 
## Lidhje te jashtme 
* Hixenbaugh Ancient Art - Greek Bronze Helmet: Illyrian Type 
* Type I helm
Dita Jug (gazetë)

Gazeta **Dita Jug ** është e përjavshme, e pavarur, informative, rajonale për rrethet : Gjirokastër, Sarandë, Tepelenë, Përmet dhe Delvinë. 

## Lidhje të jashtme 
## Numra të gazetës
Ahmet Gashi

**Ahmet Gashi** (Prishtinë, 1888 - Tiranë, 1977) ka qenë arsimtar, autor tekstesh shkollore, gjeograf dhe historian shqiptar. Në shenjë nderimi i është dhënë titulli Mësues i Popullit.

## Biografia 
Rrjedh nga një familje muhaxhirësh të dëbuar me dhunë nga Jabllanica. Gashi mësimet e para i mori në vendlindje, pastaj të mesmen e vijoi në Shkup. Studioi në Universitetin e Stambollit ku u diplomua për histori e gjeografi.

U kthye në Prishtinë si mësues dhe me nxitjen e Hasan Prishtinës u zgjodh sekretar i Klubit Shqiptar të Prishtinës. Pas Kongresit të Manastirit, Gashi luftoi për të përhapur mësimin e gjuhës shqipe. Në vjeshtë të 1913 u emërua drejtor në shkollën qytetëse qendrore dhe profesor në Normalen e Elbasanit, ku jepte histori, gjeografi, violinë dhe muzikë. U emërua drejtor Normales në vitet 1929-33. Shkoi në Selanik, pastaj në Vlorë për t’u bashkuar me Isa Boletinin dhe shqiptarët tjerë që kishin ardhur nga Kosova.

Ahmet Gashi që në vitin 1908 jepte fshehurazi gjuhën shqipe në Prishtinë. Shkollat zyrtare në atë kohë ishin në gjuhën turke. Më vonë punoi si mësues në Normalen e Elbasanit, ku më pas u zgjodh edhe drejtor i saj. Më 1933 transferohet në Institutin e Vajzave ” Nëna Mbretëreshë” në Tiranë. Gjatë viteve 1943–1944 qe drejtor i fundit i Gjimnazit “ Sami Frashëri” të Prishtinës.

Është autor i shumë teksteve mësimore të gjeografisë e të historisë së parë të Shqipërisë, i hartës së Shqipërisë së vërtetë e i një tok hartave të tjera tematiko-historike për lëvizjet shqiptare kombëtare. Pushteti komunist i pas Luftës së Dytë Botërore nuk i dha vend të merituar. E caktoi mësues të thjeshtë në një shkollë shtatëvjeçare, profesorin që ishte anëtarë nderi i Shoqatës Kombëtare Gjeografike të Amerikës më 1936. Vdiq në Tiranë , më 1977.

## Vepra 
### Tekste shkollore 
* Gjeografia e Shqipnis - Për shkollat normale e të mesme, (1933)
* Gjeografia e përgjithshme, (1935)
* Shqipëria (ribotim më 1937)
* Harta fizike e Shqipërisë (me 80 klishe)

### Punime 
* Shqipëria në vitet 1908 - 1910
* Shqipëria në luftat ballkanike 1912 - 1913
* Kryengritjet e mëdha të viteve 1909 - 1912

## Literatura 
* Fjalor enciklopedik shqiptar, (vëllimi I). AKademia e Shkencave e Shqipërisë. Tiranë. 2008.
* Hajrullah Koliqi: Historia e arsimit dhe e mendimit pedagogjik shqiptar. Libri Shkollor. Prishtinë. 2002.
* Shefik Osmani: Fjalor i pedagogjisë. 8 Nëntori. Tiranë. 1983.
* Vehbi Bajrami: Shqiptarët e Amerikës, Albanian Publishing, New York, 2003.

## Lidhje të jashtme 
* https://web.archive.org/web/20160624164930/http://www.forumishqiptar.net/showthread.php?t=6139

## Referime
William G. Gregory

right|thumb|William G. Gregory|200px
**William G. Gregory** lindi në Lockpart të New Yorkut më 14. 05. 1957, është astronaut amerikan me prejardhje shqiptare nga qyteti i Korçës.

William G. Gregory është biri i një piloti ushtarak i cili kishte migruar nga Shqipëria kur ai ishte vetëm 2 vjeç.

William G. Gregory u diplomua në shkencat teknike, në Akademinë e Forcave Ajrore të Amerikës, më 1980. Gradën “ magjistër” në inxhinieri dhe mekanikë e mori nga unversiteti “ Columbia” i New York-ut. Nga viti 1981, deri në vitin 1986 Gregory shërbeu si pilot i aeroplanëve luftarakë amerikanë F-11, F-4, A-7D dhe i pesë modeleve F-15 Eangle. Pasi u bë astronaut më 1991, ai shërbeu si përfaqësues zyrtar i qendrës astronautike për zbritjen në tokë të anijeve kozmike.

## Referime 
## Lidhje të jashtme 
* faqe biografia anglisht
Hiqmet Meçaj

**Hiqmet Meçaj** (Ballsh, 2 maj 1944) (15 maj sipas variantit zyrtar) është një poet, prozator dhe veprimtar i kulturës shqiptare, i njohur për kontributin në zhvillimin e poezisë moderne shqipe dhe angazhim në përgatitjen e antologjive letrare. Veprimtaria e tij vlerësohet për ndikimin në poezinë moderne shqipe dhe për qëndrueshmërinë krijuese përballë kushteve të vështira historike dhe personale.

## Jeta 
Lindi në Ballsh në një familje me origjinë nga Kallarati i Vlorës. I ati, Hasani, kishte një të kaluar ushtarake dhe mori pjesë në ngjarje historike si Lufta e Vlorës (1920), Revolucioni i Qershorit dhe rezistenca ndaj pushtimit italian më 1939. Në vitet pas Luftës së Dytë Botërore, familja u përball me vështirësi politike dhe ekonomike: xhaxhai i tij u dënua rëndë nga regjimi, ndërsa i ati u pushua nga puna dhe më pas u arrestua (1960). ===

* *Nisja* (1967)
* *Antologji për Skënderbeun* (1968)
* *Ditë pranvere* (1969, për fëmijë)
* *Vargje të zgjedhura* (1970)
* *Tokë e pagjumë* (1983)
* *Te ju trokas* (1988)
* *Vetëvrasja e qirinjve* (2000) (përkthyer në rumanisht nga Kopi Kyçyku dhe botuar në 2008)
* Portat e harresës (2001) (antologji e poetëve shqiptarë në Greqi)
* *Kujtesë e shpikur* (2003)
* *Antologji e poetëve të Vlorës* (2004, shqip dhe italisht)
* *Qiejt e shpirtit* (2006) (antologji e poetëve shqiptarë në Greqi)
* *Shtëpia e diellit dhe e detit* (2007) antologji poetike për Vlorën

### **Prozë** 
* *Kukullat e pyllit* (roman, 2003)
* *Për askund* (tregime, 2003)
* *Çikpaku* (roman për fëmijë, 2003)
* *Zinxhiri i anktheve* (libër intervistë nga Kopi Kyçyku, 2006)

Ka qenë gjithashtu pjesë, si dhe hartues dhe redaktor i disa antologjive letrare kombëtare dhe ndërkombëtare.

## Vlerësime 
Për kontributin në letërsinë shqipe është nderuar me çmime dhe tituj, ndër të cilët:

* Çmimi kombëtar për librin poetik *Tokë e     pagjumë* (1983)
* Urdhri “Naim Frashëri”
* Titulli “Nderi i Qarkut Vlorë” (2013)
* Diplomë Nderi nga Akademia Europiane e Arteve dhe Shoqata “Haemus” (2019)

## Shiko dhe: 
* Andi Meçaj

## Lidhje të jashtme 
* *Mashtrimi në letërsi* nga Hiqmet Meçaj 
* (Apollon TV) *Poeticum* nga Gentian Banaj, i ftuar Hiqmet Meçaj, Nëntor 2011

## Referime
Gjon Gj. Gazulli

**Gjon Gazulli** (latinisht: *Iohannes Gazulus, Gasulus, kroatisht: Ivan Gazulić; *~ 1400 - Raguzë, 19 shkurt 1465) ka qenë frat dominikan, humanist dhe diplomat i republikës së Raguzës me prejardhje arbërore.

## Biografia 
Në njërin prej dokumenteve juridike të lëshuar prej tij si prokura përmendet emri i të atit, i quajtur *Gino* ose *Đivo de Gaxolis*, përcaktuar shprehimisht nga Dubrovniku. Jireçek propozoi se Gazullorët ishin arbërorë, duke iu referuar një pronari në kadastrën venedikase të Shkodrës më 1416 dhe mbiemrit *Gasoli* në afërsi të Lezhës. Sipas studimeve të fundme, gjasat janë që të mos ketë lindur në Raguzë, por të ketë shkuar herët dhe të ketë ndjekur shkollimin në qytetin bregdetar. Dikur më 1426 qe bërë prift. Më 1427 së bashku me të vëllanë, *Paulus*, përcaktohet si zbatues të testamentit të të ungjit, *Don Mateus Gaxuli*. njeri i përmendur dhe i kamur, me dy shtëpia, dy vreshta, huadhënës dhe zotërues i shumë librave.

Për Gazullin dihet se u doktorua në filozofi në Padova më 1430, dhe se zotëronte një sasi të madhe librash që i kishte lënë në një kuvend benediktin atje; asokohe nëpër dokumente referohej si *vir prudens i magister*. Më 1432 u urdhërua nga senati i Raguzës që të shkonte në Itali për të takuar perandorin Sigismund, gjatë kohës që kurorëzohej, në mënyrë që të ndërmjetësonte tek Papa Eugjeni IV që të miratonte lëvizjen e tregtarëve raguzanë drejt Lindjes për të bërë tregti, ashtu sikur lejoheshin tregtarët venedikas, gjenovez, etj. Gjasat janë që të ketë kaluar shumicën e këtij viti dhe të vitit pasardhës në Itali në oborrin e Sigismundit. Mundet që edhe të ketë marrë pjesë në kurorëzimin e tij majin e 1433. Më 1435 u përzgjodh të shkonte në një tjetër mision diplomatik për llogari të republikës raguzanë tek princi i Tarantos, por iu pezullua misioni me ardhjen e të dërguarve të vetë këtij princi në Raguzë. Më 1436 qe po ashtu me mision për të takuar Banin e Sllavonisë, Matko Talovac. Është menduar se ka shkuar po ashtu për të përfaqësuar punët e arbërorëve. duke i dhuruar disa libra oborrit mbretëror. Në testamentin e tij përmenden "disa vëllime me libra që kanë të bëjnë me gramatikën, retorikën dhe poetikën," edhe të marrë borxh. Duke ia lënë kështu librat e tij katedrales së Raguzës, shprehu dëshirën që biblioteka e tij personale me libra teologjie dhe të së drejtës kanonike të bëhej baza e një biblioteke publike. Duke u bërë kështu themeluesi i bibliotekës publike të Raguzës/Dubrovnikut. Zbatuesi i testamentit të tij, Nikola de Tanus, mendohet se ka qenë po ashtu arbër.

Vëllai i tij, Pali qe po ashtu përfaqësues i Skënderbeut nëpër republikat detare të Adriatikut. 

## Shih edhe 
* Gjon Durrsaku
* Universiteti Mesjetar i Durrësit

## Referime
Kuçi

* Kuçi (Berat), fshat në Shqipëri
* Kuçi (Gumenicë), fshat në Greqi
* Kuçi (Skrapar), fshat në Shqipëri 
* Kuçi (Vlorë), fshat në Shqipëri 
* Kuçi (Mali i Zi), rajon dhe fis
* Kuçi (mbiemër), mbiemër
Erika Demiraj

**Erika  Demiraj** lindi më 7 maj 1963 në Naugatuch, Connecticut SHBA, ushtarake shqiptaro- amerikane

Erika  Demiraj ishte vajza e tretë nga katër vajzat, e prindërve  Rrustem dhe Sophie.
Erika  Demiraj është  ndër femrat e vetme shqiptare  e cila shërbeu në ushtrinë amerikane  u shkollua në Naugatuch, dhe qysh si e re kishte dëshirë të shërbente në forcat ushtarake amerikane. Këtë ndjenjë ia kishte forcuar edhe babai i sajë. Babai i sajë inkurajoi edhe djalin e tij Rrustemin, i cili shërbeu katër vite në “ US Marine Corp”, me detyrë në Bosnjë, Nigeri, Siera Leone etj.

Erika mbasi mbaroi shkollën e mesme u fut në Forcat Ajrore. Rekrutimin për katër javë e bëri në “ Locland Air Force” në St. Antonio, Texsas e më pas  e derguan në një bazë tjetër në Ilinois.
Erika së pari kishte shfqur dëshirë të shërbente për intelegjencë,- D.I.A- Intelegjenca e Ministrisë së Mbrojtjes. Erikën e kishin refuzuar të futej në intelegjencë.

Sipas  raportit të policisë lokale të Waldasta , në Geogia, ku ajo banonte si dhe sipas pohimeve të autoriteteve ushtarake, Erika kishte bërë vetvrasje në banesën e sajë.
Hasan Ramadani

**Hasan Ramadani** (i lindur më: 1 tetor 1948) në Albanik (ish-Shajkovc) të Podujevës, ishte pjesëtar i lëvizjeve çlirimtare që nga viti 1980. UDB-ja serbe i kishte rënë në gjurmë dhe e sulmoi në shtëpinë e tij, më 7 gusht të vitit 1994. Beteja ishte e pabarabartë, Hasani rezistoi heroikisht në shtëpinë e tij, me të gjithë anëtarët e familjes. Kulla e rezistencës së këtij dëshmori është shndërruar në shtëpi-muze.

## Biografia 
## Jeta 
## Aktiviteti patriotik 
## Vdekja 
## Shiko edhe 
* Urdhri Hero i Kosovës
* Kryengritja në Kosovë (1995–1998)
* Ushtria Çlirimtare e Kosovës

## Referime
Ardi Stefa

**Ardi Stefa** është gazetar e shkrimtar shqiptar. Njëri nga udhëheqësit e Lëvizjes Studentore të dhjetorit 1990 dhe të Grevës së Urisë të shkurtit të vitit 1991. I dekoruar me "Medaljen e Trimërisë" për aktivitetin e tij në lëvizjen për rrëzimin e komunizmit në Shqipëri. Themeloi dhe drejtoi shoqatën kulturore "Miqtë e Lasgush Poradecit" nga viti 1990- 1992. Themeloi dhe drejtoi gazetën Brezi 22, si edhe grupimin po me të njëjtin emër "Brezi 22". Në vitin 1996 konfliktohet hapur me ish presidentin Berisha. Largohet në Greqi në mars 1997. Në Greqi  punon si kryeredaktor i të përjavshmes në gjuhën shqipe Tribuna. Ka punuar më parë në Gazetën e Athinës, si edhe në organe të ndryshme të shtypit shqiptar.
Ka botuar librat "Rekuiem për një ëndërr" si edhe "Refleksionet e heshtjes". Po ashtu romanin "Qyteti në jug" dhe librin "Piedestale pa heronj, ose me heronj të rremë". Ka bashkëpunuar me media të ndryshme vizive e të shkruara në Shqipëri e Greqi. Konsiderohet si njëra prej penave të mprehta të publicistikës shqiptare. Ka krijuar portalin elektronik ProjectSyndicate/OpenDemokracy (seksioni shqip). Në vitin 2013 rikthehet në Shqipëri për të punuar si pedagog i letërsisë së krahasuar. I martuar me një fëmijë.
Mikres mèrès

**Mikres mèrès** (sq. *Ditët e shkurtra*) është një film i prodhimit shqiptaro-grek i vitit 1995 me regji dhe skenar nga Kostas Macheras. 

## Aktorët dhe rolet
* Vassilis Dilios
* Pyrros Kikis
* Yorgos Konstas	
* Kadri Roshi	
* Stefanos Thomanikas
Mirupafshim (film)

**Mirupafshim** është film shqiptaro-grek i vitit 1997 me regji dhe skenar nga Giorgos Korras dhe Hristos Voupouras. 

## Aktorët dhe rolet 
* Akis Sakellariou	... 	Christos
* Myzafer Ziflaj	... 	Fuat (Muzafer Et' Hem Zifla)
* Armando Dauti	... 	Viktor
* Laert Vasili      ...     Omer
* Kadri Roshi
* Margarita Xhepa
* Alexis Damianos	
* Kast Hasa	... 	Sokol (Kastriot Hasa)
* Dimitra Hatoupi	
* Alexandra Kouri	
* Alexandra Pantelaki
* Yannis Christoyannis
Era e ngrohtë e thellësive

**Era e ngrohtë e thellësive** është film artistik shqiptar i vitit 1982 
Prodhim i radio televizionit shqiptar RTSH

Regjizor: Vladimir Prifti, Skenarist: Naum Prifti, Kompozitor: Aleksandër Lalo, operator zëri: Thoma Çohadari,

montazhi: Nadia Qatipi, drejtor filmi: Jorgji Lole, operator: Pali Kuke

## Përmbajtja e filmit: 
Një i ri, Arbeni, i cili mbaron shkollën e mesme dhe në kërkim për të gjetur një punë të përshtatëshe, kërkon ndihmën e një shoku të tij, i cili e zvarit çështjen dhë është i detyruar të shkojë në zyrën e punës, ku e caktojnë të punojë në minjerë. Ai dashurohet me ndimës mjeken e ndërmarjes, por që e ka të vështirë ti shprehet të atit të saj. Ai krijon shoqëri me brigadierin e tij, të cilin e detyrojnë të braktisë disa vende pune të vështira. Me ndihmën e Benit rikthehet përsëri.
Beni perqafon jeten e veshtire te punes ne miniere, nderkohe qe mori mesim nga brigadieri i tij veteran ne punë

## Aktorët dhe rolet 
* Kadri Roshi - Rakipi
* Xhevdet Ferri - Arbeni
* Guljelm Radoja - Rexhepi
* Ilia Shyti - Jorgji
* Shpresa Bërdëllima - Vali
* Robert Ndrenika - Vellai i Arbenit
* Vangjush Furxhi - Mihali
* Ndriçim Daja - Astriti

### Në episode 
* Adrian Cerga - Berti
* Drita Pelingu - Nëna e Arbenit
* Ndrek Shkjezi - Pacienti
Tingujt e harresës

**Tingujt e harresës** është film shqiptar i vitit 1997 me regji nga Leonard Bombaj dhe skenarist Alfred Trebicka.

## Aktorët dhe rolet
* Esmeralda Blaceri   
* Leonard Bombaj   
* Kadri Roshi
* Alfred Trebicka
Diana Proko

**Diana Proko** lindi më 2 tetor 1967 në Këlcyre, Përmet dhe është një aktore dhe humoriste shqiptare e cila prej disa vitesh jeton ne Itali.

## Filmografia 
Filmat qe ajo ka interpretuar jane:
* Vdekje me Pporosi (2014)
* Piruet (2005)
* Pesha e gruas sime (2002)
* Nata (1998) 
* Dashuri në krisma (1997) 
* Gjithëe fajin e ka paraja (1996)
* Humor parlamentar (1995)
* Fundi i marrëzisë (1995)
* Vdekje me porosi
Profile letrare (studime)

**Profile letrare** (studime) është libër studimor i autorëve të ndryshëm shqiptar të letërsisë për fëmijë e të rinj, shkruajtur nga Milaim Nelaj dhe botuar nga Shtëpia Botuese OMSCA-1.
Ali Pashë Tepelena (roman)

**Ali Pashë Tepelena** është roman historik me autor Sabri Godo. Shtëpia botuese Artemida, viti 1993, faqe 386. Ky botim është edhe ripunimi i tretë që i bëhet këtij romani. Botimi i parë në vitin 1970, si dhe i dyti më 1992. 

## Burimet
Me hapin e shokëve

**Me hapin e shokëve** është film shqiptar i vitit 1979Prodhim i TVSH, 

skenarist: Flamur Topi, regjizor: Esat Teliti, kameramanë: Shpëtim Qtipi, Lulzim Balla, Timo Koka, kompozitor: Ferdinand Deda
Montazhi: Vera Pashollari, grimi: Edmond Lako, drejtor filmi: Ylli Kokona

## Përmbajtja e filmit 
Goni, një student i ri i talentuar kërkon të jetë në vëmëndjen e shokëve në shkollë. Në familje bëhet problem sjellja e tij e llastuar dhe kjo e bënë akoma të ndihet më superior se të tjerët. Në një moment kur ishte afër përfundimit të shkollës, lidhet me Titin, një djal tjetër muzikant. Sjellja e shokëve të tij muzikant la përshtypje tek ata të shkollës.
Vrejtja e prindërve dhe e shkokëve të shkollës e solli në vete Gonin. 

## Aktorët 
* Demir Hyskja ... babai i Gonit
* Margarita Xhepa ... mamaja e Gonit
* Ilir Çelia ... Goni
* Arben Çela
* Adrian Cerga ... Titi
* Vangjel Grabocka ... gjyshi i Gonit
* Vani Trako
* Qefsere Trako
* Artan Imami
* Petrika Riza
* Klaudeta Riza
* Vera Halili
* Vladimir Ibro
* Sotiraq Çili
* Valentina Caci
* Nazif Tale

## Lidhje të jashtëme 
https://www.imdb.com/title/tt0353723/
Një vitë i gjatë

**Një vitë i gjatë** është film shqiptar i vitit 1987 me regji nga Esat Ibro dhe skenar Natasha Lako.
 
## Aktorët 
* Vasjan Lami
* Pranvera Lumani	
* Vladimir Muzha	
* Einar Nelku	
* Hajrie Rondo	
* Fatos Sela	
* Ilia Shyti
Zambakët e Bardhë

**Zambakët e Bardhë** është film shqiptar i vitit 1983 me regji nga Ilir Bega dhe skenar nga Vangjush Ziko. Filmi për herë të parë u transmetua më 8 tetor të vitit 1983 (Shqipëri - TVSH) .

## Përmbajtja e filmit 
Një grup studentësh të fakultetit bujqësor po eksperimentojnë disa mënyra shkencore të zvillimit të disa kulivimeve bujqësore.
Petriti, dekani i fakultetit nuk është me këto eksperimente, dhe kërkon pezullimin e tyre. Luljeta këmbngul në fazat ekperimentale, por kjo i kushton shumë
pasi profesor Petriti e pezullon nga të gjitha eksperimentet. Kjo nga fakti i një gabimi në sallën e radioaktivitetit. Pas një diskutimi me kolegët vendosin 
që Luljeta të përfshihet përsëri në këto eksperimente.

## Aktorët dhe rolet 
* Flutura Godo	... 	Luljeta
* Vangjel Agora	... 	Jetnori
* Reshat Arbana	... 	Pedagog Petriti
* Ilia Shyti	... 	Profesor Luani
* Mimika Luca	... 	Drita - sekretare partie
* Shkëlqim Daja	... 	Rolandi
* Merita Zoto	... 	Mimoza
* Drita Haxhiraj	... 	Laborantja
* Ilirian Aliu	... 	Student
* Enver Dauti	... 	Kooperativist
* Luan Qerimi	... 	Babai i Luljetës
* Bilbil Kazmi	... 	Agronomi
* Kristaq Papa	... 	Drejtori i Institutit
* Mimoza Bushati	... 	Studente
* Mariana Kondi	... 	Brigadiere

## Lidhje të jashtëme 
https://www.imdb.com/it/title/tt0354236/
8 persona plus

**8 persona plus** , është komedi e shfaqur në teatrin shqiptar, me regjisor Andon Qesari dhe  Ferdinand Radi.

## Aktorët dhe rolet 
* Luiza Xhuvani...  Meremja
* Roland Trebicka...  Filipi
* Yllka Mujo...  Ermenxhilda
* Vangjel Toçe...  Bojaxhiu
* Suela Konjari...  Flora
* Pavlina Mani...  Ballkizi
* Luftar Paja...  Cercizi

## Ekipi realizues 
* Regjisor : ...  Ferdinand Radi, Andon Qesari ((Artist i Merituar)
* Autor: ...  Ferdinand Radi
* Regjisor Video : ...  Ilir Bega
* Skenografia : ...  Agim Zajmi (Piktor i Popullit)
* Kryeteknik : ...  Pëllumb Meçani
* Kameraman : ...  Lulzim Balla, Shpëtim Qatipi, Timoleo Koka
* as/Kameraman ...  Arben Pitarka
* Figura : ...  Agron Spahiu
* Zëri : ...  Arben Meçe, Taulant Shkurti, Agim Basha
* Piktorë : ...  Shefki Çela,Fatmir Minga
* Titrat Artistike : ...  Donika Gjebrea
* Parukiere : ...  Suzana Pecani
* Montazhi : ...  Edlira Dermani
* Miksazhi : ...  Flora Kazaferi
* Kostumiere : ...  Afërdita Bytyqi, Majlinda Bylykbashi
* Grimi : ...  Eleni Toroveci
* Ndriçimi : ...  Arqile Shkurti, Luan Tapia, Tomorr Veliterna
* Rrobaqepëse...  Isuf Derhemi, Nora Sila, Jeta Maçi
* Guarderobiere...  Njeva Çela,Koralda Stathi
* Rekuizitiere : ...  Anastasi Buzo
* Propagandues : ...  Genc Resuli
* Inspektor Skene : ...Gjovalin Gjoka
* Sheshi i Xhirimit : ...Teatri Kombëtar
* Prodhuesi i Filmit : ...RTSh
Nusja (film)

"**Nusja**" është film shqiptar i vitit 1980 me regji nga Gezim Erebara, skenar Agim Gjakova, muzikën kompozoi Aleksander Lalo, kurse producent ishte Shqipëria e re.

## Përmbajtja e filmit 
Shqipëria e Veriut në 1911. Sadik Aliaj marton të birin Baliun me Bardhën e cila në të vërtetë dashuron Sokol Demën të cilit i ka premtuar martesë por që Turqit e kanë futur në burg. Natën e Martesës Bardha i tregon Baliut sekretin e saj. Ky rrëfim i prerë dhe i pazakontë e ve Baliun në dilemë: ose ta vrasë nusen siç e do kanuni ose ta dorëzojë tek prindërit e Sokol Demës.

## Aktorët dhe rolet 
* Ermira Bahidi	
* Edmond Budina	
* Lec Bushati	
* Lazër Filipi
* Tinka Kurti	
* Pertef Larti
* Ndrek Luca	
* Drita Pelingu
* Lec Vuksani
Kur hidheshin themelet

**Kur hidheshin themelet** është film shqiptar prodhim RTSH i vitit 1977 me regji nga Vladimir Prifti dhe skenar nga Kolë Jakova,
kompozitor Shpëtim Kushta , kameraman Valter Qrri Shpëtim Qatipi Fatmir Mullai

## Përmbajtja 
Gjatë refomës për ekonomin e vëndit, sekuestrojnë pronat e Beqir agës që kërkon me çdo kusht të shpëtoj pasurinë e tij duke 
ërdorur Selimin. Laja dhe pjestarët e pushtetit bien në gjurmët e pasurisë së Beqir agës. Zeneli dhe Bulja, bashkpuntorë të Beqirit,
përdorin manipulime që të mos bien në dyshimet e qeveritarëve.

## Aktorët dhe rolet 
* Mimika Luca	... 	Laja
* Reshat Arbana	... 	Beqir Aga
* Drita Pelingu	... 	Budja
* Ndrek Shkjezi	... 	Zeneli
* Piro Malaveci	... 	Selim Myrto
* Agim Qirjaqi ... Halili
* Marika Kallamata ... Havaja, gruaja e Selimit
* Yllka Mujo ... Lulja
* Pandi Siku ... Mani
* Tomorr Guçe ... 

## Rolet episodik 
* Vitore Nino
* Gjon Karma 
* Sulejman Dibra
 
## Lidhje të jashtëme 
https://www.imdb.com/it/title/tt0353647/
Efimeri poli

**Efimeri poli** është film shqiptaro-grek i vitit 2000 me regji nga Giorgos Zafiris dhe skenar nga Christos Koulinos. Filmi u shfaqur në Greqi në vitin 2000.

## Aktorët dhe rolet 
* George Dialegmenos	... 	Andreas Mandragos
* Maria Skoula	... 	Maria
* Maria Kehayioglou	
* Giorgos Vasilakis		
* Myzafer Ziflaj		
* Dioni Kourtaki	
* Drita Pelingu	
* Christos Tsagas		
* Vasilis Pyrros		
* Giannis Anastasiadis		
* Taxiarhis Hanos
Koha javore (gazetë)

**"Koha javore"** është gazetë në gjuhën shqipe, botohet në Mal të Zi.  Ajo u krijua dhe u lartësua posaçërisht për të hedhë dritë për çështjen e shqiptarëve në Mal të Zi. Parimet themelore të politikës redaktuese janë informimi objektiv për gjithë atë që ndodhë në Mal të Zi, në trojet shqiptare dhe më gjerë.

## Lidhje të jashtme
https://web.archive.org/web/20081217110916/http://www.kohajavore.cg.yu/index.phtml

## Numra të gazetës
Lumi i Semanit

thumb|Pamje e lumit Seman në afërsi të Fierit
**Semani** është lumi i dytë për nga gjatësia në Shqipëri, pas Drinit. Lumi fillon në rrethin e Beratit dhe formohet nga bashkimi i dy lumenjve Osum dhe Devoll në afërsi të fshatit Kozarë. Është i gjatë rreth 281 km me pellg ujëmbledhës 5’649km 2 dhe lartësi mesatare mbi nivelin e detit 863 m.

Pasi përshkruan fushën e Myzeqesë, shkarkon ujërat e tij në detin Adriatik, në jug të lagunës së Karavastasë. 

Përpara se të arrijë detin ai bashkohet me lumin e Gjanicës i cili përshkon përmes qytetin e Fierit. Duke marrë në konsideratë kushtet hidrometeorologjike, ujëmbledhësi i Semanit është më i varfëri nga të gjithë lumenjtë e Shqipërisë, lidhur me ujërat nëntokësorë. Gjithashtu, rreshjet janë të pakta, mesatarisht 1’084 mm/vit. Prurja mesatare shumëvjeçare është 95,7m 3/s. Reth 60% e ujit sigurohet nga ujëmbledhësi i Devollit. Ujëmbledhësi i Semanit përbëhet nga fusha bujqësore me mbulesë të pakët bimore që i nënështrohet një erozioni të madh. Sasia e lëndëve të ngurta që transportohen për në det nga Semani është afërsisht 31,2 milionë tonë/vit. Ujërat kanë mineralizim relativisht të lartë prej 440 mg/l. Temperaturat e ujit luhaten nga 6,8o C në janar deri në 25,5oC në gusht.
Shtrati i lumit është i pasur me zhavorr dhe rërë të imët, me gjerësi nga 100 deri 200 m. Lumi ka gjithmonë ujë të bollshëm, por me rrjedhje relativisht të ngadaltë. Brigjet janë argjilore të veshura me drurë plepi ose shelgje.
Kosova sprovë e ndërgjegjes mjekësore

thumb|300px|Pamje nga simpoziumi, kryesia e punës.
**Kosova, sprovë e ndërgjegjes mjekësore** ishte simpozium që u mbajt në Zagreb më 9 qershor të vitit 1990, në sallën "Drustveni Dom" në Kaptol.  Ky simpozium u organizua si përgjigje ndaj dy raporteve federative, që ishin përpiluar për helmimet në Kosovë.  Në këto dy raporte,nga dy komisionet federative të RSF Jugosllavisë, që punuan në këtë çështje, thuhej se nuk është zbuluar shkaktari i cili kishte mundur të shkaktonte "fenomenin e helmimeve" në Kosovë, apo më mirë të përdoret termi tjetër zyrtar i tyre "shqetësime shëndetësore". 

Pas helmimeve të ndodhura në Kosovë, Beogradi zyrtar filloi një propagandë të egër ndaj shqiptarëve të Kosovës, posaçërisht ndaj personelit mjekësor shqiptar që kujdesej për të helmuarit.  Minimizohej tragjedia e rinisë kosovare, të gjithë të helmuarit, afër 6500 nxënës dhe foshnje u quajtën "Aktorë të Kanës" !

I gjithë ky vrer dhe histeria antishqiptare që vinte nga Beogradi, në masë të madhe irritoi shqiptarët që ndodheshin jashtë Kosovës.  Ata ishin të informuar shumë mirë nga burime të sigurta se në Kosovë që të helmuarit ishin viktima të sigurimit sekret serb.

Edhe në Kroaci, sidomos në Zagreb, ekzistonte një bërthamë veprimtarësh shqiptarë të cilët vazhdimisht sensibilizonin opinionin kroat me të dhëna të sakta.

Nga një takim spontan dhe miqësor në fund të prillit të vitit 1990, nga dr. Besnik Bardhi dhe dr. Slobodan Lang, Ministër i shëndetësisë, i qytetit të Zagrebit, lindi ideja që të organizohet një takim me ekspertë të ndryshëm ndërkombëtar dhe të vendit. Në këtë takim, temë boshti do të ishte: Helmimi i rinisë shqiptare në Kosovë !
 http://www.youtube.com/watch?v=AxqWgGS6s0c&feature=related
Neal Schon

**Neal Joseph Schon** (i lindur më 27 shkurt 1954 në Tinker Air Force Base afër Oklahoma City, Oklahoma) është kitarist amerikan i njohur për punën e tij me rock bendin Journey. Ai filloi t'i binte kitarës që në moshën 5 vjeçare. Me 15 vite ai ishte duke e shetitur botën me bendin Santana.

Në vitin 1973 ai e la bendin Santana dhe ju bashkangjit bendit të ri të Gregg Rolie, që do të njihej me emrin Journey. Schon është anëtari i vetëm që është paraqitur në çdo album të bendit. Kitaristët që e kanë influencuar atë më së shumti janë Jimi Hendrix, Eric Clapton dhe Jeff Beck.

Schon ka marrur pjesë edhe në projekte të tjera, si Schon & Hammer, HSAS (Hagar, Schon, Aaronson, Shrieve), Bad English, Abraxis Pool, Hardline, Planet Us, dhe Soul SirkUS.

## Diskografia
## Lidhje të jashtme
* Webfaqja zyrtare e Neal Schon
Viti fiskal

**Viti fiskal** (ose **viti financiar**, ose më rrallë **vit buxhetor**) është një periudhë e përdorur për të kalkuluar raportet financiare vjetore tek bizneset dhe organizatat e tjera.
Ç'po bëhet me çështjen çame?

'''Ç'po bëhet me çështjen çame?''' është libër i autores Miranda Vickers, e përktheu nga origjinali Xhevdet Shehu, kurse botoi Shtëpia botuese Bota Shqiptare, viti 2008 faqe 112.

Çështja çame ka tri aspekte kryesore: së pari, është njohja e problemit nga qeveria greke; së dyti, është çështja e pronave dhe, së fundi është problemi i nënshtetësisë.  Kur diskutohet problemi çam me politikanët shqiptarë, ata zakonisht thonë se ky nuk duhet parë si një kundërvënie politike me qeverinë greke, sepse ai ka të bëjë me çështje ekonomike dhe nuk ka kuptim të shndërrohet në një çështje politike.  Gjithsesi, ky qëndrim është sa i thjeshtëzuar, aq edhe i pasaktë, sepse çamët e shohin kompesimin financiar vetëm si një element në kërkesat e tyre.
Thiago Lacerda

**Thiago Lacerda** lindi më 19 janar të vitit 1978, Rio de Janeiro, Rio de Janeiro, Brazil, është aktor brazilian.

## Biografia 
Është i martuar me Vanessa Lóes dhe ka një femijë.

## Fimografia
* Segurança Nacional (2007) .... Marcos Rocha 
* "Eterna Magia" .... Conrado O'Neill (144 episode, 2007)
* "Páginas da vida" - Fletet e jetes.... Jorge (142 episode, 2006-2007)
* Muito Gelo e Dois Dedos D'Água (2006) .... Francisco Pessegueiro 
* Se Eu Fosse Você (2006) .... Marcos 
* Muita Alegria e 40 Graus de Calor (2006) (V) 
* "America" .... Alex (130 episode, 2005)
* Irmãos de Fé (2004) .... Saulo / Paulo 
* "Sob Nova Direção" .... Pedro (1 episode, 2004)
* "Celebridade" - Fame dhe Dashuri .... Otávio Albuquerque (11 episode, 2003)
* "A Casa das Sete Mulheres" - Ne shtepine e 7 grave (2003) TV mini-series .... Giuseppe Garibaldi
* "Beijo do Vampiro, O" (2002) TV series .... Beto / ... (unknown episodes)
* A Paixão de Jacobina (2002) .... Franz 
* "Filhas da Mãe, As" (2001) TV series .... Adriano Araújo 
* "Aquarela do Brasil" (2000) TV mini-series .... Mário Lopes 
* "Terra Nostra" - Toka jone (1999) TV series .... Mateo Batistela 
* "Pecado Capital" (1998) TV series .... Vicente 
* Hilda Furacão (1998) (TV) .... Aramel 
* "Malhação" .... Lula (9 episodes, 1997)
Në shtëpinë e 7 grave

"**A Casa das Sete Mulheres**" *(sq.: Në shtëpinë e shtatë grave)*, është mini-serial brazilian i vitit 2003, me regji nga Teresa Lampréia dhe Jayme Monjardim.

## Përmbajtja 
Ky mini-serail tregon historinë e luftëtarit Giuseppe Garibaldi, por përshtatur nga Maria Adelaide Amaral dhe Walter Negrão.

## Aktorët dhe rolet 
* Thiago Lacerda... Giuseppe Garibaldi
* Giovanna Antonelli... Ana da Silva / Anita Garibaldi
* Werner Schünemann... Bento Gonçalves
* Eliane Giardini... Caetana
* Camila Morgado... Manuela
* Daniela Escobar... Perpétua
* Nívea Maria... Maria
* Mariana Ximenes... Rosario
* Bruno Gagliasso... Caetano
* Murilo Rosa... Afonso Corte Real
* Samara Felippo... Mariana
* Luís Melo... Bento Manuel
* Tarcísio Filho... General Netto
* Ney Latorraca... Araujo Ribeiro
* Othon Bastos... Crescencio
* José de Abreu... Coronel Onofre Pires
* Thiago Fragoso... Estevão
* Bete Mendes... Ana Joaquina
* Dalton Vigh... Luigi Rossetti
* Ângelo Antônio... Tito Lívio Zambeccari
* Juliana Paes... Teiniaguá
* Dado Dolabella... Bentinho
* Marcello Novaes... Inácio
* Ana Beatriz Nogueira... Rosa
* Rosi Campos... Consuelo
* Carla Diaz... Angélica
* Zé Victor Castiel... Chico Mascate

## Zërat e dubluar në shqip 
* Klodiana Keco... Manuela
Lidhja Qytetare Shqiptaro-Amerikane

**Lidhja Qytetare Shqiptaro-Amerikane** (anglisht: *Albanian American Civic League*, shk. **AACL**) është një organizatë lobiste shqiptaro-amerikane me seli në kryeqytetin e Shteteve të Bashkuara të Amerikës, Uashington, që përfaqëson çështjet me interes për popullin shqiptar. Kjo lidhje është themeluar nga ish-anëtari i kongresit amerikan Joseph DioGuardi dhe një bord i shqiptaro-amerikanëve në vitin 1989. Që atëherë, ka lobuar në mënyrë aktive dhe efektive në kongresin amerikan për të ndikuar politikën e jashtme të Shteteve të Bashkuara në Ballkan, duke përfshirë dhe pavarësimin e Kosovës.

## Historiku 
Lidhja Qytetare Shqiptaro-Amerikane u themelua në janar të vitit 1989 nga ish-kongresmeni shqiptaro-amerikan Joseph J. DioGuardi dhe një grusht biznesmenësh shqiptaro-amerikanë që kërkuan të ndikonin në politikat e Departamentit të Shtetit të Shteteve të Bashkuara në lidhje me Ballkanin, veçanërisht me Kosovën. Gjatë viteve, organizata ka mbledhur miliona dollarë për të ndihmuar në promovimin e kauzave të saj. AACL loboi senatorë të shquar amerikanë si Claiborne Pell, Al D'Amato, Carl Levin, William Broomfield, Larry Pressler dhe më i njohuri Eliot Engel për kauzën e saj.

## Shiko edhe 
* Joseph J. DioGuardi

## Lidhje të jashtme 
* Faqja zyrtare e Lidhjes Qytetare Shqiptaro-Amerikane
## Referime